Tänane oli asjatamise päev. Algas siis hommikul büroos sellega, et mulle tutvustati minu tulevasi igapäevaseid kohustusi veidi täpsemalt. Põhimõtteliselt on see siis la garderie ja teatri tarvis harjutuste ja mängude välja mõtlemine. Ja mitte ainult mõtlemine, vaid LOOMULIKULT ka kõige üles kirjutamine. See tähendab kuidas mingit harjutust teha, millised on ootused ja omadused, mida sellega soovitakse arendada ning muu sarnane. See on  siis nii minu enda kui büroo tarvis, et hinnata, kuidas mingi asi toimis ja miks. Iseenesest asjalik, aga võtab (minul) päris kõvasti aega, sest prantsuse keeles rääkimisest on keerulisem veel prantsuse keeles kirjutamine. Ja siis ma pean need tegevused lastega läbi ka viima ja seletama kuidas ja miks midagi teha. (minu jaoks tähendab see pähe õppimist).